5. Aja ngandêl waton saka kira-kira; pikajêngipun: sakathahing pandamêl punika êsahipun manawi sampun wontên cihnanipun. Lajêngipun: utawa wus matuh lawas ko'anggêp bênêr. Pikajêngipun: kita prayogi manuta lan anglênggahana kawontênaning jaman ingkang sawêg dipun alami. Mangêrtosipun: sanadyan ka'anggêp sae, luhur tuwin mulya tumrap ing jaman ingkang sampun kapêngkêr, nanging yèn ing jaman ingkang sawêg dipun alami sampun botên anjamani, inggih kêdah kaberat. Nanging janji botên ngewahakên dhêdhasar wataking bangsa pribadi ingkang sampun prayogi.
